text: 17-årig standset efter kort biljagt
  25 maj 2015 kl. 05.37
  En 17-årig mand fra Sønderborg blev genkendt af en politipatrulje og stoppet efter en kort biljagt ved midnat. Under jagten kørte den unge mand, som i sagens natur ikke har kørekort, flere gange over for rødt lys og lavede en række andre færdselsforseelser.
  - Der går nok nogle år, inden han får lov til at tage kørekort, siger vagtchef Erik Lindhardt, Syd- og Sønderjyllands Politi, til TV SYD. Den unge mand var nemlig også påvirket af både hash og alkohol.
  Den 17-årig har tidligere kørt i bil uden kørekort.
  - Jeg ved ikke, om betjentene genkendte ham. Men det bemærkede kørslen og satte efter ham. Undervejs kørte han over for rødt lys flere gange, lavede vigepligtsforseelser og flere andre overtrædelser af færdselsloven, fortæller vagtchefen.
  Biljagten stoppede i boligkomplekset Jørgensgård i Sønderborg. Her forsøgte i alt fem personer at stikke af fra bilen.
  Politipatruljen fik fat i den 17-årig, som var fører. Senere er en mere blevet kontaktet, mens de tre sidste kan se frem til et besøg af politiet.
  - Det var meget fint politiarbejde, konstaterer Erik Lindholt.
  Der blev også fundet hash og kokain i bilen. Det skal nu undersøges, hvem det tilhører?
  